Μαρμελάδα με καλοκαιρινά φρούτα
Με ζουμερά ροδάκινα, βανίλιες και βερίκοκα ετοιμάζουμε την πιο λαμπερή και αρωματική μαρμελάδα του καλοκαιριού.
500 γρ. ποικιλία φρούτων, όπως ροδάκινα, βανίλιες, βερίκοκα (καθαρό βάρος), κομμένα σε μικρά κομμάτια    , 200 γρ. χυμός πορτοκαλιού, 20 - 30 γρ. χυμός λεμονιού, 400 γρ. ζάχαρη κοινή, κρυσταλλική, 2-3 τεμάχια αστεροειδής γλυκάνισος, 1 λοβός βανίλιας, κομμένος στη μέση  κατά μήκος
Για τη μαρμελάδα με καλοκαιρινά φρούτα σε μια φαρδιά κατσαρόλα ρίχνουμε τη ζάχαρη, τους χυμούς, τον γλυκάνισο και τον κομμένο λοβό βανίλιας. Τοποθετούμε στη φωτιά και, μόλις αρχίσει να βράζει το σιρόπι, ρίχνουμε και τα φρούτα. Ανακατεύουμε κατά διαστήματα, ώστε να μην πιάσουν στον πάτο. Αν δημιουργηθεί έντονος αφρός, ξαφρίζουμε την επιφάνεια με τρυπητή κουτάλα, ώστε η μαρμελάδα να βγει πιο διαυγής. Όταν δέσει η μαρμελάδα με καλοκαιρινά φρούτα, μετά από 30 λεπτά περίπου και είναι έτοιμη, γεμίζουμε αποστειρωμένα* βάζα. 
Βερίκοκα,Νεκταρίνια,Πορτοκάλι,Ροδάκινο,Φρούτα